

Proiect
LEGE 
pentru modificarea  Legii nr. 108/2016 cu privire la gazele naturale (referitor la securitatea aprovizionării cu gaze naturale)

Parlamentul adoptă prezenta lege organică.
[bookmark: _Hlk182232996]	Art. I. –Legea nr. 108/2016 cu privire la gazele naturale (Monitorul Oficial al Republicii Moldova, 2016, nr. 193 – 203, art. 415) cu modificările ulterioare, se modifică după cum urmează:
1. La articolul 851: 
· Alineatul (5) va avea următorul cuprins:
	,,Entitatea de aprovizionare cu gaze naturale este obligată să creeze și să mențină stocuri de gaze naturale pentru a asigura acoperirea a cel puțin 15% din consumul mediu anual de gaze naturale al consumatorilor finali din regiunea transnistreană în care activează operatorii de sistem nelicențiați, determinat pentru ultimii 5 ani calendaristici. La determinarea consumului mediu anual de gaze naturale al consumatorilor finali, Agenția va considera exclusiv consumul de gaze naturale înregistrat pentru acoperirea necesităților proprii ale consumatorilor din regiunea transnistreană, fără a include consumul destinat producerii energiei electrice livrate în afara regiunii.”;
· Alineatul (6) se completează la sfârșit cu un enunț cu următorul cuprins:
	,,Stocurile de gaze naturale se creează gradual, până la 1 noiembrie, în conformitate cu calendarul stabilit în hotărârea Agenției menționată în prezentul aliniat.”;
· Alineatul (7) va avea următorul cuprins:
,, (7) În legătură cu realizarea obligației prevăzute la alin. (5), entitatea de aprovizionare cu gaze naturale este în drept să delege executarea obligației de stocare către alți traderi și/sau furnizori de gaze naturale licențiați în Republica Moldova și/sau în alte țări părți ale Comunității Energetice și/sau în statele membre ale Uniunii Europene. Delegarea obligației de stocare nu exonerează entitatea de aprovizionare cu gaze naturale de răspundere pentru neexecutarea, executarea necorespunzătoare sau executarea cu întârziere a obligației de stocare, precum și a obligațiilor aferente stabilite în prezentul articol. Crearea și menținerea stocurilor de gaze naturale se realizează cu respectarea prevederilor art. 1083 alin. (1), (2) și (4).”;
· Se completează cu alineatele (71) și (72) cu următorul cuprins:
	,,(71) Gazele naturale stocate în contextul executării obligației de stocare pot fi utilizate de către entitatea de aprovizionare cu gaze naturale începând cu 1 noiembrie, cu considerarea necesității asigurării continuității livrării gazelor naturale consumatorilor protejați pe perioada rece a anului. 
	(72) În perioada 1 noiembrie – 31 martie, cantitatea maximă de gaze naturale ce face obiectul obligație de stocare care poate fi utilizată lunar, corespunde cu cantitatea de gaze naturale stocată în prima zi a fiecărei luni, împărțită la numărul de luni rămase până la data de 1 aprilie. Utilizarea de către entitatea de aprovizionare cu gaze naturale, în această perioadă, a unei cantități de gaze naturale ce face obiectul obligației de stocare, care depășește limita lunară stabilită prin prezentul aliniat, poate fi permisă doar în cazuri justificate  ce întrunesc condițiile unei situații excepționale de urgență în sectorul gazelor naturale,  cu condiția acceptării de către Agenție urmare a consultării cu organul central de specialitate al administrației publice în domeniul energeticii.”;
· Alineatul (8) se completează la sfârșit cu un enunț cu următorul cuprins:
	,,În perioada decembrie – aprilie, lunar, până la data de 10 a fiecărei luni, entitatea de aprovizionare cu gaze naturale prezintă organului central de specialitate al administrației publice în domeniul energeticii și Agenției informații cu privire la cantitatea de gaze naturale stocată rămasă disponibilă la sfârșitul fiecărei luni precedente.”.
2. La art. 1082:
· Alineatul (2) se completează la sfârșit cu un enunț după cum urmează:
,,Stocurile de gaze naturale care urmează a fi create în acest scop includ stocurile prevăzute la art. 1081–1083.”;
· La alin. (3), după textul „cantitatea totală de gaze naturale care urmează să fie stocată” se completează cu textul „ , din care se deduce cantitatea de gaze naturale stocată în calitate de stocuri de securitate în condițiile stabilite la art. 1081.”.

	Art. II. - (1) Prezenta lege intră în vigoare la data publicării în Monitorul Oficial al Republicii Moldova.
(2) Prin derogare de la art. 851 alin. (6) din Legea nr. 108/2016 cu privire la gazele naturale, Agenția stabilește și aprobă în termen de 30 de zile de la intrarea în vigoare a prezentei legi, în baza informației prezentate de entitatea de aprovizionare cu gaze naturale desemnată de Agenție, cantitatea totală de gaze naturale care urmează să fie stocată pentru perioada rece a anului 2026-2027 și calendarul privind crearea graduală a acestor stocuri de gaze naturale până la 1 noiembrie.
(3) Prin derogare de la art. 1082 alin. (3) din Legea nr. 108/2016 cu privire la gazele naturale, pentru anii stabiliți în calendarul prevăzut la art. 114 alin. (4) din Legea nr. 108/2016 cu privire la gazele naturale, cota de piață a fiecărui furnizor de gaze naturale obligat, va fi actualizată de Agenție ținând cont de cantitățile de gaze naturale consumate în trimestrul precedent de către consumatorii care au migrat de la un furnizor la altul la situația din 1 aprilie a anului.

